b"\n_START_ARTICLE_\nSanta Llogaia, 40\n_START_SECTION_\nDescripci\xc3\xb3\n_START_PARAGRAPH_\n\xc3\x89s una casa situada a davant de la Cl\xc3\xadnica Santa Creu, en un carrer a on era habitual la construcci\xc3\xb3 de cases familiars, i no de grans edificis. Casa unifamiliar de planta baixa envoltat pel jard\xc3\xad i enreixat. La fa\xc3\xa7ana principal t\xc3\xa9 un cos a la dreta amb finestra, i a l'esquerra un p\xc3\xb2rtic de columnes j\xc3\xb2niques amb porta d'acc\xc3\xa9s a l'interior de la casa. T\xc3\xa9 s\xc3\xb2col de pedra i fa\xc3\xa7ana d'estuc de color groc. La cornisa i terrassa voltada per barana amb balustrada, amb un cos central sense decoraci\xc3\xb3. A la terrassa, a la part dreta i m\xc3\xa9s enrere, s'al\xc3\xa7a un altre cos amb terrassa i balustrada."